laion/Wikipedia-Exotic huggingface dataset:
דיאגרמת ון

דיאגרמת וֵן (באנגלית: Venn diagram) היא תרשים המבטא קשרים בין קבוצות. המצאת דיאגרמת ון מיוחסת לג'ון ון, מתמטיקאי ופילוסוף בריטי בן המאה ה-19, אם כי נעשה שימוש בשיטה זו הרבה לפני כן. כלל בסיסי לשימוש בדיאגרמת ון הוא שחיתוך מבוטא באמצעות השטח המשותף לשתיים או יותר מהקבוצות ואיחוד מיוצג על ידי כל השטח השייך לפחות לאחת הקבוצות. בדרך כלל אין קשר בין גודל העיגול (או כל שטח אחר) לבין גודל הקבוצה המיוצגת. שימוש נפוץ לדיאגרמת ון הוא פישוט של ביטויים לוגיים ארוכים. ניתן לעשות זאת בקלות באמצעות התייחסות גרפית לקשרים הנתונים ותיאור מחדש של אותו חלק בגרף בצורה פשוטה. במסגרת הלוגיקה האריסטוטלית, ניתן לוודא תקפות של טיעונים וסילוגיזם באמצעות מעגלי ון בדרך הבאה: מסמנים על המעגלים את כל ההנחות של הטיעון (טענה כוללת על ידי מחיקת שטח, וטענה יֵשית על ידי סימון X בשטח המתאים) – אם תוכן המסקנה, מצויר כבר, אחרי סימון ההנחות, הרי שהטיעון תקף. הדיאגרמה משמאל יכולה לייצג למשל את הקשרים בין שלוש הקבוצות הבאות: A – ג'ינג'ים B – בעלי עיניים כחולות C – בעלי שפם בדוגמה זו, קבוצת הג'ינג'ים בעלי שפם שאינם בעלי עיניים כחולות מיוצגת בצבע ירוק. קבוצת בעלי העיניים הלא כחולות שאינם בעלי שפם ובעלי שיער לא ג'ינג'י, מיוצגת באמצעות השטח הלבן שמסביב. השטח האדום מסמן חיתוך בין הקבוצות השטח האדום מסמן איחוד בין הקבוצות השטח האדום מסמן הפרש של הקבוצה השמאלית פחות הימנית השטח האדום מסמן הפרש סימטרי בין הקבוצות ד"ר רמי ישראל, מבוא ללוגיקה, הוצאת האוניברסיטה הפתוחה, סוף יחידה 2. דיאגרמת ון, באתר MathWorld (באנגלית) דיאגרמת ון, באתר אנציקלופדיה בריטניקה (באנגלית)
The Paul Simon Songbook

The Paul Simon Songbook (בעברית: ספר השירים של פול סיימון) הוא אלבום האולפן הסולו הראשון של זמר הפולק והרוק היהודי-אמריקאי פול סיימון. האלבום יצא לאור באנגליה ב-1965 בהוצאת CBS ואף על פי שלא זכה להצלחה, רוב השירים בו זכו לפרסום כאשר שולבו באלבומים מאוחרים יותר של הצמד סיימון וגרפונקל. ב-1964 הוציאו סיימון וגרפונקל את אלבומם הראשון .Wednesday Morning, 3 A. M שנחל כישלון. גרפונקל המשיך את לימודיו באוניברסיטת קולומביה וסיימון הפסיק את לימודי המשפטים לאחר סמסטר אחד בלבד ונסע לאנגליה, שם כבר הופיע בעבר במועדוני פולק. בלונדון התארח סיימון בביתה של ג'ודית' פיפ, אשר נהגה לארח בביתה זמרים כמו קט סטיבנס, סנדי דני ואל סטיוארט. בעזרתה של פיפ הועמד לרשותו של סיימון אולפן של ה-BBC בו הקליט מספר שירים. פיפ התלהבה מהשירים ופעלה להשמעתם ברדיו. במהלך ארבעה ימים רצופים במרץ 1965 הושמע אחד משיריו של סיימון בתחנה BBC Light Programme בתוכנית בשם Five to Ten. התכנית הושמעה בסמוך לתוכנית פופולרית בשם Housewives' Choice לה היו כ-20 מיליון מאזינים. שיריו של סיימון זכו לתגובות אוהדות ובמהלך חודש מאי שודרו ארבעה פרקים נוספים עם שיריו של סיימון. פיפ הצליחה לשכנע את CBS Records בלונדון להפיק אלבום ורג'ינולד וורברטון וסטנלי ווסט קיבלו קרדיט כמפיקים. סיימון הקליט את השירים במהלך יוני ויולי 1965 עם גיטרה אקוסטית ומיקרופון בודד. האלבום יצא לאור באוגוסט 1965 כאשר השיר I am a Rock הופץ גם כסינגל. למרות התגובות האוהדות לתוכניות הרדיו בהם הושמעו השירים, האלבום והסינגל לא נמכרו בעותקים רבים אך סייעו לבסס את מעמדו של סיימון באנגליה כזמר פולק. ב-1992 יצא אלבום בשם זהה הכולל גרסאות כיסוי לשירים של סיימון בהוצאת Connoisseur Collection. על עטיפת האלבום מופיעה תמונה של סיימון עם בת זוגו באותה תקופה, קת'י צ'יטי (עליה מבוסס השיר Kathy's Song). התמונה צולמה על-ידי הצלם דייוויד לואו במהלך הפקת האלבום. בהערות לאלבום כתב סיימון: "תקליט זה מכיל שנים-עשר נהשירים שכתבתי בשנתיים האחרונות. ישנם מספר שירים שלא הייתי כותב היום. אינני מאמין בהם כפי שהאמנתי בהם בעבר...זה לא נוח, אפילו מכאיב הביט לאחור על משהו שמישהו אחר יצר ולתפוס שאותו מישהו הוא אתה." השירים The Sound of Silence ו-He Was My Brother הופיעו באלבומם של סיימון וגרפונקל Wednesday Morning, 3 A.M. שיצא לאור ב-1964. השיר The Side of a Hill עובד מחדש לשיר Canticle שהוקלט בשילוב עם השיר Scarborough Fair לאלבום Parsley, Sage, Rosemary and Thyme. כל השירים נכתבו על ידי פול סיימון: מידע על האלבום The Paul Simon Songbook באתר MusicBrainz מידע על האלבום The Paul Simon Songbook באתר AllMusic האלבום The Paul Simon Songbook באתר Discogs האלבום The Paul Simon Songbook באתר ספוטיפיי The Paul Simon Songbook באתר Allmusic. Robert Hillburn, Paul Simon: The Life, London: Simon & Schuster, 2018, עמ' 69 Robert Hillburn, Paul Simon: The Life, London: Simon & Schuster, 2018, עמ' 70 Robert Hillburn, Paul Simon: The Life, London: Simon & Schuster, 2018, עמ' 72 Chris Charlesworth, The complete guide to the music of Paul Simon and Simon & Garfunkel, London: Omnibus Press, 1997, עמ' 56 Robert Hillburn, Paul Simon: The Life, London: Simon & Schuster, 2018, עמ' 71 Chris Charlesworth, The complete guide to the music of Paul Simon and Simon & Garfunkel, London: Omnibus Press, 1997, עמ' 55 Robert Hillburn, Paul Simon: The Life, London: Simon & Schuster, 2018, עמ' 101
ניז'ניה אפשה

ניז'ניה אפשה (באוקראינית: Нижня Апша) הוא כפר במחוז זקרפטיה שבאוקראינה. בשנת 2001 התגוררו בכפר קצת מעל ל-7 אלף תושבים. ניז'ניה אפשה נחשב לכפר העשיר ביותר באוקראינה. שטחו הוא 30 קמ"ר, והאוכלוסייה מונה כ-7,000 איש. בכפר הזה כמעט ואין בתים חד-קומתיים. בבתים הקטנים ביותר בכפר יש לפחות 10–15 חדרים. שתי מונומנטים ארכיטקטוניים השתמרו בכפר - כנסיית עץ משנת 1604 וכנסיית אבן משנת 1776. היישוב ידוע מהמאה ה-14 כאשר היה חלק של הונגריה. בשנים 1920–1938 הוא היה חלק של צ'כוסלובקיה. לאחר מלחמת העולם השנייה הוא סופח לברית המועצות ולאחר פירוקה נעשה חלק של אוקראינה. מדיה וקבצים בנושא ניז'ניה אפשה בוויקישיתוף נתוני קהילה יהודית 10 фото самого богатого села в Украине, где всё утопает в роскоши, Adfave - Эдфейв, ‏2017-12-23 (ב־)
Here We Are (שיר)

Here We Are (בעברית: הנה אנחנו) הוא שיר של הזמרת הקובנית-אמריקאית גלוריה אסטפן אשר הופץ בדצמבר 1989 בארצות הברית ובשאר העולם במהלך 1990. השיר יצא כסינגל השלישי מאלבום הבכורה של אסטפן, Cuts Both Ways. השיר הופץ כבי-סייד ביחד עם גרסת כיסוי לשיר "Don't Let the Sun Catch You Crying" של אלטון ג'ון ברחבי אירופה ומאוחר יותר גרסת כיסוי הופיעה גם באלבום, Hold Me, Thrill Me, Kiss Me. לשיר הופצה גם גרסה פורטוגזית בשם "Toda Pra Você", שנכללה מאוחר יותר גם באלבום האוסף, Éxitos de Gloria Estefan ובגרסה הפורטוגזית של אלבום הבכורה. בשנת 2019 אסטפן העלתה לחשבון היוטיוב שלה גרסה נוספת של השיר בספרדית בשם "Tu y Yo" ("אתה ואני") לרגל 30 שנה לצאת השיר. גרסה זו נכללה גם באלבום, Brazil305. הזמרת סלין דיון עשתה גרסת כיסוי לשיר בספיישל הטלוויזיוני, All The Way Concert. בארצות הברית השיר זכה להצלחה כאשר הגיע למקום ה-6 במצעד האמריקאי ובכך הפך לשיר התשיעי של אסטפן להיכנס לעשירייה העליונה במצעד. בנוסף השיר הגיע למקום הראשון במצעד השירים העכשוויים למבוגרים שם נשאר במשך 5 שבועות. בנוסף השיר זכה להצלחה גם בקנדה, יפן ואוסטרליה כאשר נכנס לכל המצעדים של אותם מדינות לעשרים העליונים. באירופה זכה להצלחה פחותה כאשר במצעד האירופאי הכללי השיר הגיע למקום ה-55 בלבד. מידע על היצירה "Here We Are" באתר מיוזיק בריינז באירופה יצאה גרסת הכיסוי לשיר "Don't Let The Sun Go Down On Me" אמיליו אסטפן, חורחה קאסאס, קליי אוסטוולד Cuts Both Ways, 1989-07-11, נבדק ב-2022-05-14
נוקי וחברים

נוקי וחברים (באנגלית: Paco, Nouky & Lola) היא סדרת טלוויזיה מונפשת בלגית צרפתית לילדים, שבוימה על ידי ז'אן-כריסטוף קראפס ודייוויד דגנדה ונכתבה על ידי אלכסנדר רוורנד. הסדרה שודרה במקור בין השנים 2006–2008. בישראל הסדרה שודרה בדיבוב לעברית בשנת 2011 בערוץ הופ! ובערוץ לולי. לסדרה הופקו 3 עונות הכוללות 78 פרקים באורך 5 דקות. שיר הפתיחה והסיום של הסדרה בעברית בוצעו על ידי גיתית שובל. הסדרה עוקבת אחר שלושה חברים, פאקו החמור נוקי הדוב ולולה הפרה, אשר בכל פרק משחקים בבית ובחצר, ולומדים לעזור זה לזה. הדיבוב העברי בוים על ידי גדי לוי, והופק על ידי רעות סמדר. "נוקי וחברים", במסד הנתונים הקולנועיים IMDb (באנגלית) "נוקי וחברים", במיזם "אישים" לתיעוד היצירה הישראלית
פיגוע הגרזן בבת עין

פיגוע הגרזן בבת עין היה פיגוע גרזן שהתרחש ב-2 באפריל 2009, בו נרצח שלמה נתיב בן ה-13 בידי מחבל פלסטיני תושב ח'ירבת סאפא בן 26. המחבל, מוסא אברהים מוסא טיט, רכש גרזן כשבועיים לפני הפיגוע, והסתיר אותו בוואדי הסמוך לבת עין, ובבוקר הפיגוע אסף אותו ויצא לביצוע הפיגוע. בצהרי יום חמישי ח' בניסן תשס"ט (2 באפריל 2009) בסמוך לשעה 12:00 חדר מוסא אברהים מוסא טיט מחבל פלסטיני מחופש ליהודי חרדי, ליישוב בת עין ותקף בגרזן שני נערים: שלמה נתיב שנרצח ויאיר גמליאל (בנו של עופר גמליאל ממחתרת בת עין) שנפצע באורח קל־בינוני. כיתת הכוננות של היישוב ירתה לעבר המחבל, שלא נפגע והצליח להימלט. המחבל נעצר כשבועיים לאחר מכן, ב־16 באפריל, על ידי כוח של צה"ל, מג"ב ושב"כ. בחקירתו בשב"כ הודה מוסא טיט בביצוע הפיגוע, ושחזר אותו בפני חוקריו. הוא הסגיר את כלי הרצח אשר שימש לביצוע הפיגוע ונותר מוסתר בזירה. דף לזכר שלמה נתיב, ב"לעד" – אתר לזכר האזרחים חללי פעולות האיבה יוסי כץ, פיגוע בבת עין: בן 13 נרצח; בן 7 פצוע קל, באתר כיכר השבת, ‏2 באפריל 2009 יהושע בריינר, נעמה טלמור ואיילה חננאל‏, "יש קצה חוט לתפיסת המחבל מבת עין", באתר וואלה, 2 באפריל 2009 פוענח פיגוע הדקירה ביישוב בת-עין, באתר שירות הביטחון הכללי, ‏25 באפריל 2009
נבחרת תאילנד בכדורגל

נבחרת תאילנד בכדורגל היא נבחרת הכדורגל הלאומית של תאילנד. נבחרת זו נחשבה לנבחרת הטובה ביותר בדרום-מזרח אסיה (בדירוג פיפ"א העולמי) שנים רבות עד שלאחרונה נבחרת סינגפור עקפה אותה. הדירוג הנוכחי של נבחרת תאילנד ברשימת הדירוג של פיפ"א, הוא המקום ה-100 בעולם, נכון ל-19 בספטמבר 2024; הניקוד הוא 1,223.06 – עלייה של נקודה אחת לעומת ניקוד קודם. דירוג השיא 43 נמדד לראשונה בספטמבר 1998, והדירוג הנמוך ביותר 165 נמדד לראשונה באוקטובר 2014. 1930 עד 1970 - לא נרשמה 1974 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה
רחוב 155

רחוב 155 (באנגלית: 155th Street) הוא רחוב חוצה מזרח-מערב, המפריד בין שכונות הארלם לוושינגטון הייטס, ברובע מנהטן, ניו יורק. זהו הרחוב הצפוני ביותר מבין 155 רחובות חוצי העיר שהופיע בתוכנית חברי הוועדה משנת 1811, שהגדירה את רשת הרחובות הממוספרים במנהטן. הרחוב מורכב מ"קטע חשוב" המהווה עורק ראשי באזור, וכן "קטע משני" שבשימוש מופחת. החלק ה"חשוב" של רחוב 155 מתחיל בווסט סייד (אנ') שבריוור סייד דרייב (אנ'), החוצה את רחוב ברודוויי, שדרת אמסטרדם ושדרת סט. ניקולס (אנ'). בסט. ניקולס פלייס, השטח יורד בתלילות, ויוצר את הצוק של קוגן (אנ'). רחוב 155 נישא על ויאדוקט רחוב 155 (אנ') באורך 490 מטרים, נקודת ציון עירונית שנבנתה ב-1893, המשתפלת לכיוון נהר הארלם, ממשיכה אל גשר סכר מאקומבס (אנ'), חוצה (אך לא מצטלבת) את הארלם ריבר דרייב (אנ'). קטע נפרד, לא מחובר, של רחוב 155 עובר מתחת לווידוקט, ומחבר את שדרת ברדהורסט והארלם ריבר דרייב. הרכבת התחתית של ניו יורק משרתת את החלק הגבוה של רחוב 155 ברחוב 155/סט. שדרת ניקולס על קו השדרה השמינית של ה-IND והחלק הנמוך ברחוב 155/שדרות פרדריק דאגלס על קו ה-IND Concourse. הייברידג' פארק (אנ') – ממוקם על גדות נהר הארלם ליד הקצה הצפוני ביותר של מנהטן, בין רחוב 155 ורחוב דיקמן. מגרשי פולו (אנ') - הגלגול השני והשלישי (האחרון) של האצטדיונים המפורסמים מוקמו בשדרה ה-8 של אז מ-1911 עד 1963, בקוגן'ס הולו בצד הצפוני של הווידוקט. במהלך חייו, זה היה ביתם של קבוצות הבייסבול ניו יורק ג'איינטס (אנ') (1911–1957), ניו יורק יאנקיז (1913–1922) וניו יורק מטס (1962–1963), והניו יורק ג'איינטס (1925–1955) וקבוצת הכדורגל ניו יורק ג'טס (1960–1963). פארק ראקר (אנ') - ממוקם בשדרת פרדריק דאגלס, ראקר פארק הוא אחד ממקומות המפלט המובילים לכדורסל רחוב, וליגת הקיץ שלו הייתה נקודת ההשקה עבור שחקני NBA רבים. האגודה ההיספאנית של אמריקה (אנ') - מוזיאון לאמנות וחפצי אומנות ספרדית, פורטוגזית ולטינית אמריקאית, כמו גם ספרים וכתבי יד נדירים וספריית מחקר, הממוקמת בשורת אודובון (אנ'). בית הקברות ומאוזוליאום של כנסיית השילוש הקדוש (אנ'), בצד הדרומי של רחוב 155 בין ברודוויי וריברסייד דרייב. מדיה וקבצים בנושא רחוב 155 בוויקישיתוף I Can't Drive 155, Forgotten-NY REMARKS OF THE COMMISSIONERS FOR LAYING OUT STREETS AND ROADS IN THE CITY OF NEW YORK, UNDER THE ACT OF APRIL 3, 1807, accessed May 2, 2007. "These streets are all sixty feet wide except fifteen, which are one hundred feet wide, viz.: Numbers fourteen, twenty-three, thirty-four, forty-two, fifty-seven, seventy-two, seventy-nine, eighty-six, ninety-six, one hundred and six, one hundred and sixteen, one hundred and twenty-five, one hundred and thirty-five, one hundred and forty-five, and one hundred and fifty-five—the block or space between them being in general about two hundred feet." Gray, Christopher. "Streetscapes/The 155th Street Viaduct; An Elevated 1893 Roadway With a Lacy Elegance", The New York Times, July 9, 2000. Accessed November 10, 2007. Highbridge Park Archived 2007-09-26 at the Wayback Machine, New York City Department of Parks and Recreation. Accessed November 10, 2007. Directions to Rucker Park, InsideHoops.com. Accessed November 10, 2007.
נקודת אלמונד (אנטארקטיקה)

נקודת אלמונד (באנגלית: Almond Point; מילולית: נקודת השקד) היא לשון יבשה סלעית, בחצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה. לשון היבשה נמצאת באזור חוף דייוויס, והיא בולטת לתוך מפרץ שארקו. נקודת אלמוד ממוקמת בין קרחון וייטקלאוד לבין קרחון מקניל. לשון היבשה מופתה לראשונה בשנת 1948 על ידי סוקרים מטעם סקר שטחי חסות איי פוקלנד, אשר יצאו מבסיס מפרץ התיקווה. שמה של לשון היבשה ניתן לה בשנת 1948 על ידי סקר שטחי חסות איי פוקלנד. זהו שם תיאורי - ללשון היבשה צורת שקד, "Almond" באנגלית. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, 1960, P 141 • Defense Mapping Agency 1992, Sailing Directions (planning Guide) and (enroute) for Antarctica, P 435 נקודת אלמונד באתר הסקר הגאולוגי של ארצות הברית נקודת אלמונד באתר הגאזט האנטארקטי המשווה SCAR של ממשלת אוסטרליה מפת אזור נקודת אלמונד נקודת אלמונד באתר marineregions נקודת אלמונד באתר mindat נתוני זריחת/שקיעת שמש/ירח עדכניים בנקודת אלמונד מזג אוויר נוכחי עדכני בנקודת אלמונד תחזית מזג אוויר עדכנית ארוכת טווח עבור נקודת אלמונד נתוני מזג אוויר היסטוריים עבור נקודת אלמונד נתוני מזג אוויר סטטיסטיים עבור נקודת אלמונד מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
נקודת אלמונד

האם התכוונתם ל... אנטארקטיקה נקודת אלמונד (אנטארקטיקה) – לשון יבשה בחצי האי טריניטי שבאנטארקטיקה אוסטרליה נקודת אלמונד (אוסטרליה) – לשון יבשה במדינת קווינסלנד שבאוסטרליה
אימרה דצ'י

אימרה דצ'י (במקור דויטש עד 1899, בהונגרית: Décsi Imre; וספרם, 25 במרץ 1881 – 15 במאי 1944?) היה דוקטור לרפואה (MD) יהודי-הונגרי, נוירולוג, עורך, כותב ספרות מקצועית, חלוץ הכתיבה המקצועית הפופולרית על חיי מין וארוטיקה בהונגריה, שניספה בשואת יהודי הונגריה. אימרה דויטש נולד במשפחה יהודית כבנם של מוריץ דויטש ושל ברטה פולק. הוא למד באוניברסיטת בודפשט (שמה היום אוניברסיטת אטווש לוראנד), שם קיבל תואר ברפואה ב-1904. בשנה שלאחר מכן עבד כרופא ב"בית החולים לילדים אדל ברודי", בית חולים שנבנה על ידי הקהילה היהודית של פשט. בתרומתו של עורך העיתון ז'יגמונד ברודי לזכר אשתו. הוא עסק כבר מצעירותו ברעיונות של הבונים החופשיים ושל רעיונות בורגניים רדיקליים וכתב בקביעות לעיתון וילאג (עולם-Világ) מאז הקמתו ב-1910. הוא כתב גם בכתב העת "אור" (Világosság) האתאיסטי. ב-1918 הוא נבחר לרופא הראשי של מחלקת העצבים של בית החולים החדש לפועלים בפשטאויהיי וכן עבד כרופא של "איגוד הסיוע המסחרי". הוא היה העורך האחראי של כתב העת "הרופא" (Az Orvos), שפורסם רק פעם אחת במהלך הרפובליקה הסובייטית ההונגרית (בתאריך 25 ביוני 1919). כותרת המשנה של העיתון הייתה "כתב העת הרשמי של האיגוד המקצועי של הרופאים המוסמכים". הנושא העיקרי של פעילותו העיתונאית היה בעיית בריאות הנפש. ספרו הראשון ראה אור בסדרת הספרים של "הספרייה המודרנית" בשם "עצביה של הוד מעלתה". הוא היה חבר באיגוד ההונגרי של אנליסטים רפואיים עצמאיים (Független Orvosanalitikusok Magyarországi Egyesület). בין 1935 לבין 1941 ערך סדרה של ספרים מדעיים פופולריים על חיי המין. הוא כתב ותרגם מספר עבודות ומחקרים בנושא חינוך לבריאות ונתן הרצאות רבות ותכופות. הוא ניספה בשואה. אשתו הייתה ליוויה רינגר (1894–1944), שגם היא ניספתה בשואה. הם נישאו ב-19 באפריל 1919 בבודפשט. עצביה של הוד מעלתה: מדריך לאנשי בודפשט העצבניים וגם לכל האחרים (1914, סדרת הספרייה המודרנית) למה אתה עצוב? (בודפשט, 1917) המדע של חיים בריאים (בודפשט, 1923) על הספרות העדכנית על פסיכותרפיה (בודפשט, 1925) על אימפוטנציה (בודפשט, 1928) מדע, ספרות, פרסומת (בודפשט, 1929) את חפירה-מעדר (Ásó-kapa). ספר הרופא על נישואין (בודפשט, 1941) חיי מין וארוטיקה (בודפשט, 1941) עיטור המלחמה של הצלב האדום השנייה, דרגה 2 (1916) הצלב המוכתר המוזהב על סרט מדליית האבירות (1917) אנדראש גרגיי: לקסיקון של רופאים יהודים הונגרים מצטיינים ומפורסמים. בודפשט, הוצאת מכבי, 2001. Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967) Veszprém megyei életrajzi lexikon (לקסיקון ביוגרפי של מחוז וספרם. עורך ראשי. בלה ורגה. וספרם, האספה הכללית של הרשויות המקומיות של מחוז, 1998) אימרה דצ'י - ביוגרפיה באתר Arcanum אימרה דצ'י, בספריית זיגמונד פרויד Az engedélyt tartalmazó BM rendelet száma/évszáma: 58867/1899. Forrás: MNL-OL 30791. mikrofilm 649. kép 3. karton. Névváltoztatási kimutatások 1899. év 9. oldal 54. sor "Születési bejegyzése a veszprémi izraelita hitközség születési akv. 13/1881. folyószáma alatt". "Halotti bejegyzése a Budapest IV. kerületi (belvárosi) polgári halotti akv. 457/1949. folyószáma alatt". A bejegyzett adatok az elhalálozás időpontjának felelnek meg. Az elhalálozás bíróilag állapíttatott meg. (Budapesti Központi Járásbíróság Pk. I. 583.524 /1919/ 6. sz. végzése) "Alorvos". Egyenlőség. 1905-07-30. "A munkáskórház új főorvosa". Világ. 1918-12-21. "Házasságkötési bejegyzése Ringer Líviával a Budapest VII. kerületi polgári házassági akv. 1137/1919. folyószáma alatt".
אדהם הדיה

אדהם הדיה (בערבית: أدهم هدية; נולד ב-12 בפברואר 1985 בנצרת שבישראל) הוא כדורגלן עבר ערבי-ישראלי המאמן את מועדון ספורט כפר קאסם. במשך קריירה מקצוענית בת 14 שנים, שיחק הדיה במכבי אחי נצרת, במכבי פתח תקווה, בהכח עמידר רמת גן ובהפועל כפר סבא. הדיה שיחק בנבחרת הצעירה של ישראל עד גיל 21. לאחר פרישתו ממשחק, שימש הדיה כעוזר מאמן במכבי אחי נצרת, ובהמשך קודם להיות המאמן הראשי של הקבוצה. לאחר מכן, אימן את שמשון כפר קאסם, הפועל אכסאל, הפועל כאוכב, וחזר לקדנציה נוספת במכבי אחי נצרת. ב-30 בדצמבר 2020 מונה הדיה למאמן מכבי בני ריינה מליגה א'. בתום עונת 2020/2021 הוא העפיל עם המועדון לליגה הלאומית, ובחלוף עונה נוספת העפיל עם המועדון לליגת העל, לראשונה בתולדות המועדון. ב-7 בספטמבר 2022 פוטר מתפקידו. ב-18 בספטמבר מונה למאמן הפועל אום אל פאחם.ב-22 בספטמבר 2023 פוטר מתפקידו.ב-9 בדצמבר 2023 מונה למאמן מועדון ספורט כפר קאסם, והשאיר אותה בליגה. בעל תואר ראשון מהקריה האקדמית אונו.[דרוש מקור] אדהם הדיה, באתר Transfermarkt אדהם הדיה, באתר FootballDatabase.eu פרופיל המאמן, באתר Transfermarkt אדהם האדיה מונה למאמן מכבי ריינה באתר ערוץ הספורט, 30 בדצמבר 2020 (בעברית) תומר חבז, ‏האדיה פוטר מאום אל פאחם, קורצקי מונה במקומו, באתר ONE‏, 22 בספטמבר 2023
אילן חרוזי

אילן חרוזי (נולד בשנת 1937 לערך) הוא רופא כירורג ישראלי. שימש כמנהל מחלקה כירורגית בבית החולים סורוקה בבאר שבע ובבית החולים וולפסון בחולון. מחלוצי הכירורגיה הבריאטרית בישראל. אילן חרוזי גדל בתל אביב כצעיר בשני אחים. אמו הייתה רופאת שיניים ואביו מהנדס. בשנת 1957 החל ללמוד רפואה באוניברסיטה העברית בירושלים וסיים את הלימודים ב-1964. בשנים 1965–‏1972 התמחה בכירורגיה כללית בבית החולים הדסה עין כרם בירושלים. לאחר מכן היה רופא בכיר במחלקה לכירורגיה שם וכיהן כמרצה בכיר בבית הספר לרפואה. במלחמת ההתשה ובמלחמת יום הכיפורים שירת במילואים כרופא צבאי בסיני. בשנת 1978 עבר חרוזי לשמש כמנהל מחלקה כירורגית ג' בבית החולים סורוקה בבאר שבע. כיהן שם כמנהל החטיבה הכירורגית וכפרופסור מן המניין באוניברסיטת בן-גוריון. בשנת 1996 עבר לנהל את מחלקה כירורגית ב' בבית החולים וולפסון, ומילא את התפקיד עד לפרישתו לגמלאות ב-2002. מתגורר בתל אביב. חיבר את הספר האוטוביוגרפי "הטוב שברופאים, לגיהנום?". אילן חרוזי, הטוב שברופאים, לגיהנום?: מסיפוריו של רופא כירורג, מנדלי מוכר ספרים ברשת, 2020 אילן חרוזי מספר על ניסיונו כרופא צבאי בסיני, בערוץ ההסתדרות הרפואית בישראל באתר יוטיוב
גביע המדינה בכדוריד נשים

גביע המדינה בכדוריד נשים הוא המפעל השני בחשיבותו לכדוריד נשים בישראל, אחרי ליגת אתנה. המפעל הוא תחרות הגביע הרשמית של ישראל בענף הכדוריד נשים, המתנהל בניהול וארגון של איגוד הכדוריד בישראל. משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל משתתפות כל קבוצות הכדוריד הרשומות בליגת אתנה (ליגת העל בכדוריד נשים). במפעל 4 סיבובים סה"כ: סיבוב ראשון, רבע גמר, חצי גמר וגמר. עקב התפרצות מגפת הקורונה העולמית ועצירת התחרויות אתר איגוד הכדוריד בישראל רשימת אלופות ומחזיקות גביע המדינה, אתר איגוד הכדוריד אלופות ומחזיקות גביע בכל השנים והגילאים, אתר איגוד הכדוריד, עד 2007/2008 בתום 2 הארכות
הפועל עירוני כרמיאל

הפועל עירוני כרמיאל היא קבוצת כדורגל ישראלית מהעיר כרמיאל, שמשחקת כיום בליגה ב' צפון א'. הקבוצה הוקמה לראשונה בשנת 1964 כ"הפועל כרמיאל" והתמודדה בליגות הנמוכות עד פירוקה בשנת 2008. בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל ליצירת מועדון כדורגל כרמיאל/צפת, שבמשך כמה שנים רצופות הוכתרה לקבוצה בעלת משחק הוגן הטובה ביותר בליגה א' וקיבלה זכות להשתתף בשלב הבתים בגביע האזורים האירופי במשך 3 פעמים רצופות (בשנים 2011, 2013, 2015). הישג השיא של המועדון היה מקום שלישי בליגה א' צפון בעונת 2013/14 והעפלה לפלייאוף העלייה, שם הפסידה 0–2 בסיבוב הראשון להפועל מגדל העמק. הקבוצה פורקה ב-2016 וב-2019 הוקמה מחדש ביוזמת עומרי דרור וראש העיר משה קונינסקי. באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל עירוני כרמיאל תעפיל לליגה ב' צפון א'. בעונת 2022-2023 סיימה הקבוצה במקום השלישי בליגה ב' צפון א' והגיעה עד לגמר הפלייאוף, שם הפסידה למ.כ טמרה ונשארה לעוד עונה בליגה. הקבוצה משחקת באצטדיון כרמיאל המכיל 700 מושבים. ארגנטינה בריאן אריאל נגמן ישראל ערן שיינזינגר ישראל ליעד אלמליח ישראל יובל שבתאי הפועל עירוני כרמיאל, ברשת החברתית פייסבוק הפועל עירוני כרמיאל באתר ההתאחדות לכדורגל בישראל הפועל עירוני כרמיאל בפורטל כרמיאלי כרמיאל/צפת באתר ההתאחדות לכדורגל האיחוד בין צפת לכרמיאל יוצא לדרך ההתאחדות לכדורגל בישראל - ליגות, באתר www.football.org.il
XM7

XM7 (לשעבר XM5) הוא רובה סער בקליבר 6.8x51 מ"מ פיורי (0.277 פיורי) שפותח על ידי זיג זאואר בשנת 2022 כדי להחליף את ה-M4 קרבין בשירות סדיר של צבא ארצות הברית. מדובר ברובה סער מופעל בגז ומוזן באמצעות מחסנית, הוא פותח כגרסה של צבא ארצות הברית מתוך דגם ה-SPEAR של פלטפורמת ה-SIG MCX. נכון לשנת 2024, ה-XM7 נמצא בשלבי בחינה מבצעית ביחידות שונות בכוחות המזוינים של ארצות הברית, מרגע שיקלט באופן רשמי שמו ישונה ל-M7, שכן תוספת ה-X לשם מסמלת את מעמדו כרובה ניסיוני. בינואר 2019, צבא ארצות הברית החל את תוכנית הנשק "Next Generation Squad Weapon Program" כדי למצוא תחליפים ל-M4 קרבין ולמקלע M249. בספטמבר 2019, זיג זאואר הגישה את העיצובים שלה. ה-XM7 תוכנן לירות ממחסנית SIG Fury קליע בגודל 6.8x51 מ"מ. בתגובה לחששות ששיפורים בשריון הגוף יפחיתו את האפקטיביות של קליעים נפוצים כמו 5.56x45 מ"מ (בשימוש ב-M4 וב-M249) ו-7.62x51 מ"מ. ב-19 באפריל 2022, צבא ארצות הברית העניק חוזה ל-10 שנים לזיג זאואר לייצור רובה XM7, יחד עם רובה אוטומטי XM250, כדי להחליף את ה-M4 וה-M249, בהתאמה. בדיקות מבצעיות של רובה XM7, רובה אוטומטי XM250, יחידה אגנוסטית של פלטפורמת Fire Control Optic XM157 וכלי הנשק של חוליית התחמושת 6.8x51 מ"מ היו מתוכננים להתחיל בשנת 2024 ובפועל לא הבטיחו הפצה נרחבת בעתיד. בינואר 2023 שונה שמו של מ-XM5 ל-XM7 כדי להימנע מבעיית זכויית יוצרים אל מול הקולט M5. במרץ 2024 חיילי הגדוד הראשון של רגימנט הרגלים ה-506, הדיוויזיה המוטסת ה-101, קיבלו את הדגמים החדשים לקראת אימוני כשירות ובחינה, זאת לאחר שהוא עבר בהצלחה בחינות מבצעיות עם חיילי רגימנט הריינג'רס ה-75 שם זכו הרובים החדשים לפופולריות רבה. M4 קרבין הקלר וקוך HK416 IWI ערד מדיה וקבצים בנושא XM7 בוויקישיתוף חנן גרינווד, מ-ה-פ-ך: זה הרובה שיחליף את הפלטופ, באתר ישראל היום, 20 באפריל 2022 איל בוגוסלבסקי, ‏זיג זאואר – הזוכה הגדולה במכרז כלי הנשק המחלקתיים של הדור-הבא בצבא ארה"ב, באתר "IsraelDefense‏", 20 באפריל 2022 עודד ירון, קליע קטן, צעד גדול: זהו נשק העתיד של הצבא האמריקאי, באתר הארץ, 26 במאי 2024 Jonathan Lehrfeld, 101st Airborne first Army unit to field Next Generation Squad Weapons, Army Times, ‏29 במרץ 2024 Moss, Matthew (2022-04-19). "SIG Sauer Wins US Army Next Generation Squad Weapon Contract". Overt Defense (באנגלית). נבדק ב-2022-04-20. South, Todd (2022-04-19). "Army chooses Sig Sauer to build its Next Generation Squad Weapon". Army Times (באנגלית). נבדק ב-2022-04-20. Schogol, Jeff (2022-04-19). "Army selects Sig Sauer to produce Next Generation Squad Weapon and ammo". Task & Purpose (באנגלית). נבדק ב-2022-04-20. Mizokami, Kyle (2022-04-21). "The Army's Next-Gen Infantry Weapons Will Be More Lethal and More Accurate". Popular Mechanics (באנגלית). נבדק ב-2022-04-24. Beynon, Steve (2022-04-19). "Army Picks Its Replacement for the M4 and SAW". Military.com (באנגלית). נבדק ב-2022-04-20. "Army awards Next Generation Squad Weapon contract". Army.mil, 19 April 2022. Parsons, Dan (2022-04-20). "Here's Everything We Now Know About The Army's New Squad Rifles". The War Zone (באנגלית). נבדק ב-2022-04-30.